Ŝaloŭa turako

Ŝaloŭa turako aŭ Turako de Schalow (Tauraco schalowi) estas specio de turakoj, grupo de afrikaj membroj de la familio de Musofagedoj. La ordinara kaj latinlingva dunoma nomoj rememoras la germanan bankiston kaj amatoran ornitologon Herman Schalow.

Trajtoj
200ra|thumb|maldekstre|Ŝaloŭa turako.
Ĉi tiuj birdoj estas malpezaj inter turako-specioj; pezantaj iom pli ol duonan funton (270g), kun longo de 15 ĝis 17 coloj. Ilia koloro estas kupro-jada verdo, kiu paliĝas al malhela iriza bluo ju pli oni alproksimiĝas al la vosto. Ili havas longajn blankajn, trikitajn krestojn kun malgrandaj ruĝaj bekoj kaj ruĝan haŭton ĉirkaŭ iliaj malhelaj okuloj, kovritajn per blankaj plumoj. Maturaj birdoj havas, averaĝe, la plej longajn krestojn el ĉiuj turako-specioj. Iliaj flugiloj estas mallongaj kaj rondaj kun ruĝaj flugilplumoj destinitaj por mallongaj flugoj.

Habitato
Ĝi estas distribuita ĉefe en Zambio, centra Angolo, la suda DRK, kaj la altaĵoj de suda Kenjo, norda kaj okcidenta Tanzanio kaj okcidenta Malavio. Ĝi troviĝas tre loke en Bocvano, Namibio kaj Zimbabvo, kie ĝi vizitadas riverbordajn vivejojn de la riveroj Zambezi kaj Kvando. Ĝi troviĝas en la arbarkovritaj altaĵoj kaj arbarkovritaj enlandaj altebenaĵoj de sudcentra Afriko. Ĝi estas anstataŭigita en la orientaj malaltebenaĵoj per la turako de Livingstone, kiu estas komparebla laŭ aspekto kaj konduto.

Manĝado
La Ŝaloŭa turako konsumas ĉefe fruktojn kaj aliajn plantojn, dum ili manĝas pli insekt-bazitan dieton estante idoj. Ili ĝenerale manĝas en grandaj grupoj kaj estas sociemaj for de la reprodukta sezono.

Reproduktado
Tiuj birdoj estas teritoriaj rilate al sia nestoloko. Solecaj monogamaj paroj nestas kaj zorgas pri siaj idoj; dividante kovadajn taskojn, kiuj daŭras 20 ĝis 22 tagojn. Ilia ovodemetado ĝenerale konsistas nur el du ovoj, demetitaj en platforma nesto konstruita alte en la arbara kanopeo. Post 2 ĝis 3 semajnoj, la idoj estas sufiĉe fortaj por grimpi ekster la neston, kaj komencos flugi post pliaj 1 ĝis 2 semajnoj.

Referencoj

 Birds of Africa South of the Sahara de Ian Sinclair kaj Peter Ryan 

Eksteraj ligiloj


Kategorio:Musofagedoj
Kategorio:Birdoj de Afriko